NÁRODNÁ RADA SLOVENSKEJ REPUBLIKY

III. volebné obdobie

**688**

Vládny návrh

**zákon**

**z ..... 2004**

**ktorým sa mení a dopĺňa zákon Národnej rady Slovenskej republiky**

**č. 38/1993 Z. z. o organizácii Ústavného súdu, o konaní pred ním a o postavení jeho sudcov v znení neskorších predpisov a o doplnení zákona č. 331/2003 Z. z. o voľbách do Európskeho parlamentu v znení zákona č. 515/2003 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z. z., nálezu Ústavného súdu Slovenskej republiky č. 398/1998 Z. z., zákona č. 97/1999 Z. z., zákona č. 226/2000 Z. z., zákona č. 124/2002 Z. z. a zákona č. 551/2003 Z.z. sa dopĺňa takto:

**1.** V § 10 ods. 1 sa slová „5-ročnú prax“ nahrádzajú slovami „dvojročnú prax“.

**2.** § 10 sa dopĺňa odsekom 3, ktorý znie:

„(3) Na Ústavnom súde môžu byť činní odborníci plniaci úlohy pre predsedu Ústavného súdu, na ktorých sa vzťahuje osobitný predpis4a).“.

Poznámka pod čiarou k odkazu 4a) znie:

„4a) § 25 ods. 3 zákona č. 312/2001 o štátnej službe a o zmene a doplnení niektorých zákonov v znení neskorších predpisov.“.

**3.** V § 21 sa za odsek 1 vkladá nový odsek 2, ktorý znie:

„(2) Vedľajšími účastníkmi konania sú osoby, ktorým toto postavenie priznáva tento zákon, ak sa tohto postavenia nevzdajú. Majú v konaní rovnaké práva a povinnosti ako účastníci konania, konajú však iba sami za seba.“.

Doterajšie odseky 2 a 3 sa označujú ako odseky 3 a 4.

**4.** V § 21 ods. 3 sa za slová „účastníkov konania “ vkladajú slová „alebo vedľajších účastníkov konania“.

**5.**  V § 37 sa za odsek 1 vkladá nový odsek 2, ktorý znie:

„(2) Vedľajším účastníkom konania je vláda Slovenskej republiky zastúpená Ministerstvom spravodlivosti Slovenskej republiky.“.

Doterajší odsek 2 sa označuje ako odsek 3.

**6.** V § 39 v ods. 1 sa na konci prvej vety pripájajú tieto slová „a vlády Slovenskej republiky; stanovisko za vládu Slovenskej republiky predkladá Ministerstvo spravodlivosti Slovenskej republiky“.

**7.** V § 59 ods. 1 sa za slová „Národnej rady Slovenskej republiky“ vkladá čiarka a slová „ do Európskeho parlamentu“.

**8.** V § 59 ods. 2 sa za slová „Národnej rady Slovenskej republiky“ vkladá čiarka a slová „ do Európskeho parlamentu“.

**9.** V § 61 sa za slová „ v Národnej rade Slovenskej republiky“ vkladá čiarka a slová „ v Európskom parlamente“.

**10.**V prílohe č. 1 bod 7.08 znie:

„7.08 Špecializovaná odborná činnosť v oblasti ochrany utajovaných skutočností na všetkých stupňoch utajenia, koordinovanie a metodické usmerňovanie civilnej ochrany.“.

**Čl. II**

Zákon č. 331/2003 Z. z. o voľbách do Európskeho parlamentu v znení zákona č. 515/2003 Z. z. sa dopĺňa takto :

Za § 36 sa vkladá § 36a, ktorý vrátane nadpisu znie:

**„§ 36a**

**Nové voľby**

Predseda Národnej rady Slovenskej republiky vyhlási nové voľby podľa tohto zákona do 30 dní od doručenia nálezu Ústavného súdu Slovenskej republiky, ktorým bola vyslovená neplatnosť volieb do Európskeho parlamentu.“.

**Čl. III**

Tento zákon nadobúda účinnosť 1. júna 2004.